BRC แจงเหตุเพลิงไหม้ห้องยางวานนี้ ไม่กระทบการผลิต-มีประกันคุ้มครอง
BRC แจงเหตุเพลิงไหม้ห้องยางวานนี้ ไม่กระทบการผลิต-มีประกันคุ้มครอง
21 ม.ค. 2559

บริษัท บางกอกรับเบอร์ จำกัด (มหาชน) หรือ BRC ระบุว่า าตามที่ได้เกิดเหตุเพลิงไหม้ห้องยางของบริษัท สาขาเสนา ซึ่งตั้งอยู่ภายในสวนอุตสาหกรรมบ้านแพน จ.พระนครศรีอยุธยา เมื่อวานนี้(19 ม.ค.) เวลาประมาณ 17.30 น. โดยจุดที่เกิดเพลิงไหม้ เป็นอาคารห้องยาง ไฟได้ลุกลามไหม้เครื่องจักร และวัสดุที่ใช้ในการผลิตรองเท้า ภายในตัวอาคาร ค่าเสียหาย โดยขณะนี้อยู่ระหว่างการประเมิน และตรวจสอบหาสาเหตุ อย่างไรก็ตามอาคารที่เกิดเหตุนั้นบริษัทได้มีการทำประกันภัยเพื่อคุ้มครองไว้แล้ว
ส่วนในด้านการผลิตนั้น บริษัทยังคงสามารถดำเนินการผลิตได้ตามปกติ ไม่ได้รับผลกระทบใดๆ เนื่องจากในส่วนของการผลิตที่เกิดความเสียหาย บริษัทมีกำลังการผลิตที่โรงงานในจ.ชัยนาท จ.ลพบุรี และกรุงเทพฯ ที่สามารถรองรับการผลิต เพื่อทดแทนได้ไม่ทำให้การผลิตต้องหยุดชะงัก